Sedakorda on aga lugu teine ja põhjuseks noore printsi  populaarsus ausside hulgas. Kui prints Charles, käitumiselt üpris kuiv ja külm, on keskmisele aussile kaugeks jäänud, siis avala naeratusega rahvameest prints Williami Austraalia armastab. Esmakordselt jõudis ta Rohelisele Mandrile imikuna ema Diana kätel. Teistkordselt puudutasid ta jalad punast pinnast tänavu aasta alguses. Kolmepäevase tuuri käigus külastas prints Victoria metsapõlengute ohvreid, kuulas lugusid ning tundis kaasa - võites sellega kohalike südame. Noored tüdrukud ründasid teda oma  telefoninumbritega; prints nautis barbie´t ehk ausside kohustuslikku grillimist värskes õhus ning rahvas vaatas heakskiitvalt uudistest, kuis prints ausside rahvussporti kriketit mängides kohalikule spordikuulsusele alla jääb.